**Acte necesare pentru obținerea autorizației de transport alternativ (dosarul se depune la Autoritatea Rutieră Română):**

**a)** cerere;

**b)** copie a certificatului de înregistrare ca transportator și a certificatului constatator, eliberate de registrul comerțului;

**c)** certificat de atestare a pregătirii profesionale a conducătorilor auto;

**d)** copie a certificatului de competență profesională pentru managerul de transport alternativ, în cazul persoanei juridice, ori copie de pe certificatul de atestare a pregătirii profesionale pentru transportul de persoane în regim de închiriere, în cazul persoanei fizice autorizate, întreprinderii individuale sau întreprinderii familiale, obținut conform reglementărilor specifice în vigoare;

**e)** certificatul de cazier judiciar al conducătorilor auto și, după caz, al managerului de transport alternativ, din care să rezulte că aceștia nu au fost condamnați pentru:  
**1.** infracțiuni contra siguranței circulației pe drumurile publice;  
**2.** infracțiuni privind traficul și consumul de droguri;  
**3.** infracțiuni contra vieții, contra integrității corporale sau sănătății;  
**4.** infracțiuni privind traficul și exploatarea persoanelor vulnerabile;  
**5.** infracțiuni contra libertății și integrității sexuale;  
**6.** infracțiuni contra patrimoniului;Cazierul judiciar al managerului de transport alternativ se depune în cazul persoanei juridice;

**f)** avizul medical și psihologic al managerului de transport alternativ, în cazul persoanei juridice, sau al persoanei fizice titulare a persoanei fizice autorizate, întreprinderii individuale sau întreprinderii familiale, cu mențiunea „apt“.

**Acte necesare pentru obținerea copiei conforme a autorizației de transport alternative:**

**a)** autorizația de transport alternativ;

**b)** certificatul de înmatriculare și cartea de identitate a autoturismului;

**c)** declarația pe propria răspundere privind îndeplinirea de către autoturism a condițiilor următoare: să aibă maximum cinci locuri, inclusiv locul conducătorului auto; să aibă inspecția tehnică periodică realizată la șase luni; la momentul cursei trebuie să corespundă normelor tehnice privind siguranța circulației rutiere, protecția mediului și utilizarea conform destinației;

**d)** contractul de închiriere a autoturismului sau contractul de comodat în formă autentificată a autoturismului, după caz.

**Conducătorul auto care efectuează transport alternativ trebuie să îndeplinească în mod cumulativ următoarele condiții:**

**a)** să aibă vârsta de cel puțin 21 de ani;

**b)** să dețină un certificat de atestare a pregătirii profesionale pentru transportul de persoane în regim de închiriere eliberat de Autoritatea Rutieră Română;

**c)** să dețină permis de conducere categoria B cu o vechime de cel puțin 2 ani;

**d)** din certificatul de cazier judiciar al persoanei trebuie să rezulte că aceasta nu a fost condamnată pentru infracțiuni contra siguranței pe drumurile publice, infracțiuni privind traficul și consumul de droguri, infracțiuni contra vieții, sănătății și integrității corporale, traficul și exploatarea persoanelor vulnerabile, infracțiuni contra libertății și integrității sexuale sau infracțiuni contra patrimoniului;

**e)** să dețină avizul medical și avizul psihologic prin care este declarat apt pentru desfășurarea activității de transport persoane;

**f)** să nu aibă suspendată exercitarea dreptului de a conduce în ultimul an pentru conducerea sub influența băuturilor alcoolice sau a substanțelor psihoactive sau să nu fi fost implicat în accidente rutiere soldate, din culpa sa, cu decesul sau vătămarea gravă a uneia sau mai multor persoane.